CELEX: 62021CN0699
Language: fi
Date: 2021-11-22 00:00:00
Title: Asia C-699/21: Ennakkoratkaisupyyntö, jonka Corte costituzionale (Italia) on esittänyt 22.11.2021 – Rikosoikeudenkäynti, jossa vastaajana on E.D.L.

14.2.2022   
            
            
               FI
            
            
               Euroopan unionin virallinen lehti
            
            
               C 73/14
            
         
      Ennakkoratkaisupyyntö, jonka Corte costituzionale (Italia) on esittänyt 22.11.2021 – Rikosoikeudenkäynti, jossa vastaajana on E.D.L.
      (Asia C-699/21)
      (2022/C 73/18)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Corte costituzionale
      
         Rikosoikeudenkäynnin asianosaisnen pääasiassa
      
      E.D.L.
      
         Ennakkoratkaisukysymys
      
      Onko eurooppalaisesta pidätysmääräyksestä tehdyn puitepäätöksen 2002/584/YOS (1) 1 artiklan 3 kohtaa, luettuna Euroopan unionin perusoikeuskirjan 3, 4 ja 35 artiklan valossa, tulkittava siten, että mikäli täytäntöönpanosta vastaava oikeusviranomainen katsoo, että vakavista kroonisista ja mahdollisesti parantumattomista sairauksista kärsivän henkilön luovuttaminen uhkaisi aiheuttaa kyseisen henkilön terveydelle vakavaa haittaa, kyseisen viranomaisen on pyydettävä pidätysmääräyksen antaneelta oikeusviranomaiselta tietoja, joiden nojalla tällainen riski voidaan sulkea pois, ja kieltäydyttävä luovutuksesta, ellei se saa asiaa koskevia varmistuksia kohtuullisessa ajassa?
      
         (1)  Eurooppalaisesta pidätysmääräyksestä ja jäsenvaltioiden välisistä luovuttamismenettelyistä 13.6.2002 tehty neuvoston puitepäätös 2002/584/YOS (EUVL 2002, L 190, s. 1).